Maktabgacha va maktab taʼlimi vaziri jamgʻarmasi faoliyatini tashkil etish chora-tadbirlari toʻgʻrisida
(resolution, 2025-12-11)

Oʻzbekiston Respublikasi Prezidentining “2022 — 2026-yillarda maktab taʼlimini rivojlantirish boʻyicha milliy dasturni tasdiqlash toʻgʻrisida” 2022-yil 11-maydagi PF-134-son Farmoni ijrosi yuzasidan, shuningdek, maktabgacha va maktab taʼlimi tizimida mehnat faoliyatini amalga oshirayotgan, tarbiyalanuvchilari hamda oʻquvchilari yuqori natijalarga erishgan malakali pedagog kadrlarning mehnatini ragʻbatlantirish hamda oʻz ustida doimiy ishlaydigan, oʻzining oʻqitish uslubiga va xalq orasida obroʻ-eʼtiborga ega boʻlgan oʻqituvchilarni yanada qoʻllab-quvvatlash maqsadida Vazirlar Mahkamasi qaror qiladi: 1. Oʻzbekiston Respublikasi Prezidentining “2022 — 2026-yillarda maktab taʼlimini rivojlantirish boʻyicha milliy dasturni tasdiqlash toʻgʻrisida” 2022-yil 11-maydagi PF-134-son Farmonining 12-bandiga muvofiq: Oʻzbekiston Respublikasi Maktabgacha va maktab taʼlimi vazirligining yuridik shaxs boʻlmagan Maktabgacha va maktab taʼlimi vaziri jamgʻarmasi (keyingi oʻrinlarda — Jamgʻarma) tashkil etilganligi; Oʻzbekiston Respublikasi Moliya vazirligi tomonidan 2022-yilda Jamgʻarmaga Davlat budjetidan 300 mlrd soʻm mablagʻ ajratilishini taʼminlash belgilanganligi maʼlumot uchun qabul qilinsin. 2. Quyidagilar Jamgʻarma mablagʻlarini shakllantirish manbalari etib belgilansin: Oʻzbekiston Respublikasi Davlat budjetidan ajratiladigan mablagʻlar; Jamgʻarmaning vaqtincha boʻsh mablagʻlarini tijorat banklariga joylashtirishdan olinadigan daromadlar; yuridik va jismoniy shaxslarning, shu jumladan, Oʻzbekiston Respublikasi norezidentlarining homiylik xayriyalari; xalqaro moliya tashkilotlari va xorijiy davlatlarning grantlari va texnik koʻmaklashish mablagʻlari; qonunchilik hujjatlarida taqiqlanmagan boshqa manbalar. 3. Belgilansinki, Jamgʻarmaning mablagʻlari quyidagi maqsadlarga sarflanadi: Maktabgacha va maktab taʼlimi vazirligi tizimidagi maktabgacha taʼlim tashkilotlari va umumiy oʻrta taʼlim muassasalarida (keyingi oʻrinlarda — taʼlim tashkilotlari) faoliyat yuritayotgan malakali pedagog kadrlarga har oylik ustama toʻlash; maktabgacha va maktab taʼlimi tizimida faoliyat yuritayotgan ilgʻor xodimlarga bir martalik pul mukofotini toʻlash; A. Avloniy nomidagi pedagogik mahorat milliy instituti hamda Qoraqalpogʻiston Respublikasi va viloyatlar pedagogik mahorat markazlariga chet ellik mutaxassislarni jalb qilish va ularning mehnatiga haq toʻlash bilan bogʻliq xarajatlarni qoplash; Bahodir Jalolov nomidagi boksga ixtisoslashtirilgan sport maktabi va Oksana Chusovitina nomidagi gimnastikaga ixtisoslashtirilgan sport maktabi xodimlariga har oylik 100 (yuz) foizgacha ustama toʻlovlarini toʻlash; Oʻzbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida” 2019-yil 3-maydagi PQ-4306-son qaroriga muvofiq xalqaro va asosiy olimpiadaning respublika bosqichida gʻolib boʻlgan oʻquvchilarni tayyorlagan pedagog kadrlarga bir martalik pul mukofotlarini toʻlash; malakali pedagog kadrlar va ilgʻor xodimlarni saralash bilan bogʻliq xarajatlarni qoplash. Bunda ushbu maqsadlarga Jamgʻarma daromadlarining 1 foizidan koʻp boʻlmagan qismini yoʻnaltirishga ruxsat etiladi; pedagoglarga ilgʻor oʻqitish metodikalari va innovatsiyalarga oʻrgatish tizimini yulga qoʻyish maqsadida tashkil etilgan metodik guruhlar faolyatini tashkil etish bilan bogʻlik boʻlgan xarajatlarini qoplash shu jumladan, ushbu guruhlar tarkibiga jalb etilgan mutaxassislarni ragʻbantlarntirish; taʼlim sohasida xizmat koʻrsatuvchi vakolatli xalqaro tashkilotlarni jalb qilgan holda pedagog kadrlarning umumtaʼlim fanlari boʻyicha bilim darajasi va pedagogik mahoratini baholash tizimini ishlab chiqish hamda amaliyotga joriy qilish bilan bogʻliq xarajatlarni qoplash. 4. Quyidagilarni nazarda tutuvchi Maktabgacha va maktab taʼlimi vazirining jamgʻarmasi toʻgʻrisidagi nizom 1-ilovaga muvofiq tasdiqlansin: Jamgʻarma mablagʻlarini shakllantirish va undan foydalanish tartibi; ustama toʻlanadigan malakali pedagog kadrlarni tanlab olishning bosqichlari, mezonlari va tartibi; mehnatga haq toʻlashning eng kam miqdorining 5,5 baravari miqdorida eng yuqori ball toʻplagan malakali pedagog kadrlarga har oylik ustama, shuningdek, maktabgacha va maktab taʼlimi tizimida faoliyat yuritayotgan ilgʻor xodimlarga bir martalik pul mukofotini toʻlash mezonlari. 5. Oʻzbekiston Respublikasi Hukumatining 2-ilovaga muvofiq ayrim qarorlariga oʻzgartirish va qoʻshimchalar kiritilsin. 6. Oʻzbekiston Respublikasi Xalq taʼlimi vazirligi manfaatdor vazirliklar va idoralar bilan birgalikda oʻzlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin. 7. Mazkur qarorning bajarilishini nazorat qilish Oʻzbekiston Respublikasi xalq taʼlimi vaziri B.O. Saidov va Oʻzbekiston Respublikasi moliya vaziri T.A. Ishmetov zimmasiga yuklansin. 1. Mazkur Nizom Maktabgacha va maktab taʼlimi vaziri jamgʻarmasi (keyingi oʻrinlarda — Jamgʻarma) mablagʻlarini shakllantirish va undan foydalanish, Jamgʻarma mablagʻlari hisobidan Maktabgacha va maktab taʼlimi tizimidagi pedagog xodimlarni ragʻbatlantirish tartibini belgilaydi. 2. Jamgʻarma yuridik shaxs hisoblanmaydi va uning mablagʻlari Oʻzbekiston Respublikasi Maktabgacha va maktab taʼlimi vazirligining (keyingi oʻrinlarda — Vazirlik) Oʻzbekiston Respublikasi Iqtisodiyot va moliya vazirligi huzuridagi Gʻaznachilik xizmati qoʻmitasi (keyingi oʻrinlarda — Gʻaznachilik xizmati qoʻmitasi) shaxsiy gʻazna hisobvaragʻida jamlanadi. 3. Jamgʻarma mablagʻlari hisobidan malakali pedagog kadrlarga har oylik ustama mazkur Nizomga ilovaga muvofiq sxema asosida toʻlanadi. 4. Ushbu Nizomda quyidagi asosiy tushunchalardan foydalaniladi: nomzodlar — taʼlim tashkilotlarida faoliyat yuritayotgan, belgilangan kvota doirasida pedagog kadrlar attestatsiyasining birinchi bosqichi — pedagogning mutaxassislik fani va kasb standarti boʻyicha bilim darajasini aniqlash natijalariga koʻra umumiy ballning kamida 80 foizini qoʻlga kiritgan fan oʻqituvchilari hamda maktabgacha taʼlim tashkilotlarining tarbiyachilari; malakali pedagog kadrlar — taʼlim tashkilotlarida faoliyat yuritayotgan, mutaxassislik fani va kasb standarti boʻyicha bilim darajasi, pedagogik mahorati yuqori boʻlgan hamda mazkur nizom talablariga javob beradigan fan oʻqituvchilari hamda maktabgacha taʼlim tashkilotlarining tarbiyachilari; ilgʻor xodimlar — maktabgacha va maktab taʼlimi tizimida faoliyat yuritayotgan: taʼlim sifatini oshirishga oʻz hissasini qoʻshgan hamda samarali faoliyat yuritayotgan rahbar kadrlar va xodimlar, psixologlar va kutubxonachilar; oʻz faoliyatida yuqori natijalarga erishgan yoki oʻz mahorat maktabini tashkil qilgan metodistlar; respublika boʻyicha tashabbus koʻrsatgan, ishlari respublika va xalqaro miqyosda ommalashgan yoki maktabgacha va maktab taʼlimi tizimida samarali faoliyat yuritayotgan pedagog kadrlar; mobil metodik guruhlar — Oʻzbekiston Respublikasi Prezidentining “Xalq taʼlimi tizimini isloh qilish boʻyicha qoʻshimcha chora-tadbirlar toʻgʻrisida” 2022-yil 3-fevraldagi F-22-son farmoyishiga muvofiq hududlardagi taʼlim sifati past, muhiti ogʻir boʻlgan maktablarga borib pedagoglarga ilgʻor oʻqitish metodikalari va innovatsiyalarga oʻrgatish tizimini yoʻlga qoʻyish maqsadida tashkil etilgan metodik guruhlar; taʼlim sifatini oshirish boʻyicha Vazirlik tomonidan amalga oshirilayotgan loyihalarni amaliyotga tatbiq etishda ekspert sifatida ishtirok etgan pedagog kadrlar. 5. Jamgʻarma mablagʻlari quyidagi manbalar hisobidan shakllantiriladi: Oʻzbekiston Respublikasi Davlat budjetidan ajratiladigan mablagʻlar; Jamgʻarmaning vaqtincha boʻsh turgan mablagʻlarini tijorat banklariga joylashtirishdan olinadigan daromadlar; yuridik va jismoniy shaxslarning, shu jumladan, Oʻzbekiston Respublikasi norezidentlarining homiylik xayriyalari; xalqaro moliya tashkilotlari, xorijiy davlatlarning grantlari va texnik koʻmaklashish mablagʻlari; qonunchilik hujjatlarida taqiqlanmagan boshqa manbalar. 6. Jamgʻarmaning mablagʻlari quyidagi maqsadlarda sarflanadi: Vazirlik tizimidagi taʼlim tashkilotlarida faoliyat yuritayotgan malakali pedagog kadrlarga har oylik ustama toʻlash; Vazirlik tizimida faoliyat yuritayotgan ilgʻor xodimlarga bir martalik pul mukofotini toʻlash; Oʻzbekiston Respublikasi Prezidentining “Iqtidorli yoshlarni aniqlash va yuqori malakali kadrlar tayyorlashning uzluksiz tizimini tashkil etish chora-tadbirlari toʻgʻrisida” 2019-yil 3-maydagi PQ-4306-son qaroriga muvofiq xalqaro va asosiy olimpiadaning respublika bosqichida gʻolib boʻlgan oʻquvchilarni tayyorlagan pedagog kadrlarga bir martalik pul mukofotlarini toʻlash; A. Avloniy nomidagi pedagogik mahorat milliy instituti hamda Qoraqalpogʻiston Respublikasi va viloyatlar pedagogik mahorat markazlariga chet ellik mutaxassislarni jalb qilish va ularning mehnatiga haq toʻlash bilan bogʻliq xarajatlarni qoplash; Bahodir Jalolov nomidagi boksga ixtisoslashtirilgan sport maktabi va Oksana Chusovitina nomidagi gimnastikaga ixtisoslashtirilgan sport maktabi xodimlariga har oylik 100 (yuz) foizgacha ustama toʻlovlarini toʻlash; malakali pedagog kadrlar va ilgʻor xodimlarni saralash bilan bogʻliq xarajatlarni qoplash; hududlardagi taʼlim sifati past, muhiti ogʻir boʻlgan maktablarga borib, pedagoglarga ilgʻor oʻqitish metodikalari va innovatsiyalarga oʻrgatish tizimini yoʻlga qoʻyish maqsadida tashkil etilgan metodik guruhlar faoliyatini tashkil etish bilan bogʻliq xarajatlarni qoplash, shu jumladan, ushbu guruhlar tarkibiga jalb etilgan mutaxassislarni ragʻbatlantirish; taʼlim sohasida xizmat koʻrsatuvchi vakolatli xalqaro tashkilotlarni jalb qilgan holda pedagog kadrlarning umumtaʼlim fanlari hamda tarbiyachilik kasbi boʻyicha bilim darajasi va pedagogik mahoratini baholash tizimini ishlab chiqish hamda amaliyotga joriy qilish bilan bogʻliq xarajatlarni qoplash. Jamgʻarma mablagʻlarining ushbu bandda nazarda tutilmagan boshqa maqsadlarga yoʻnaltirilishiga yoʻl qoʻyilmaydi. 7. Jamgʻarmaning joriy yilda foydalanilmagan mablagʻlari respublika budjetiga qaytarilmaydi va ulardan keyingi yillarda foydalaniladi. 8. Malakali pedagog kadrlarga har oylik ustama toʻlash ishlarini muvofiqlashtirish uchun har yili 10-yanvarga qadar Vazirlikda doimiy ravishda ishlaydigan Ishchi guruh (keyingi oʻrinlarda — Ishchi guruh) tuziladi. Ishchi guruh tarkibi Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi. Ishchi guruh tarkibiga faol jamoatchilik vakillari jalb qilinadi. 9. Har oylik ustama toʻlanadigan malakali pedagog kadrlarni saralash ikki bosqichda quyidagi tartibda amalga oshiriladi: a) Vazirlik har oylik ustama toʻlanadigan malakali pedagog kadrlarning respublika boʻyicha cheklangan yillik sonini (keyingi oʻrinlarda — kvota) har yili 20-yanvarga qadar belgilaydi; b) Ishchi guruh har yili 1-fevralga qadar kvotani taʼlim tashkilotlari soni, fan yoʻnalishlari boʻyicha faoliyat yuritib kelayotgan pedagoglar hamda tarbiyachilar sonidan kelib chiqib, “Maktabgacha taʼlim”, “Boshlangʻich taʼlim”, “Filologiya fanlari”, “Ijtimoiy fanlar”, “Aniq fanlar”, “Tabiiy va iqtisodiy fanlar”, “Amaliy fanlar” yoʻnalishlari (keyingi oʻrinlarda — fan yoʻnalishlari) boʻyicha Qoraqalpogʻiston Respublikasi, viloyatlar va Toshkent shahri (keyingi oʻrinlarda — hududlar) kesimida taqsimlaydi; v) Ishchi guruh tomonidan kvotaga mos ravishda tegishli yil uchun Jamgʻarma hisobidan har oylik ustama toʻlanadigan malakali pedagog kadrlarni saralab olish quyidagi bosqichlarda amalga oshiriladi: 1-bosqichda — kvota belgilangan yildan avvalgi yilning yanvar — iyun va sentabr — dekabr oylarida boʻlib oʻtgan taʼlim tashkilotlari pedagog kadrlarini attestatsiyadan oʻtkazishning birinchi bosqichi — pedagogning mutaxassislik fani va kasb standarti boʻyicha bilim darajasini aniqlash (keyingi oʻrinlarda — malaka sinovlari) natijalari har yili 1-martga qadar tahlil qilinadi va nomzodlar roʻyxati shakllantiriladi hamda 2-bosqichga oʻtkaziladigan nomzodlar quyidagi tartibda tanlab olinadi: hududlar kesimida fan yoʻnalishlari boʻyicha taqsimlangan har bitta kvota uchun nomzodlar orasidan malaka sinovlaridan eng yuqori natijani koʻrsatgan uchta nomzod tanlab olinadi. Bunda: nomzodlar malaka sinovlarida bir necha marotaba ishtirok etsa yoki bir necha fandan ishtirok etgan taqdirda eng yuqori natijani qayd etgan fani boʻyicha yoki attestatsiya navbati tanlanadi; agarda nomzod ikkita fan boʻyicha ham nomzod sifatida tanlab olingan taqdirda qaysi fanni tanlash oʻqituvchi tomonidan amalga oshiriladi; nomzodlarning ballari teng boʻlgan taqdirda, ularni tanlab olish quyidagi ketma-ketlikda amalga oshiriladi: nomzodning amaldagi malaka toifasi darajasi yuqoriligi; Vazirlik tizimidagi tashkilotlardagi koʻp yillik ish stajiga egaligi; yuqoridagi barcha holatlarda ham ballar teng kelib qolgan taqdirda, istisno tariqasida, pedagoglarning barchasi ikkinchi bosqichga oʻtkaziladi; 2-bosqichda — 1-bosqich yakunlangandan soʻng 60 ish kuni ichida tanlab olingan nomzodlarning kasbiy mahoratini baholash uchun suhbat oʻtkaziladi. Bunda: suhbat oʻtkazish tartibi va mezonlari Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi; nomzodlarning kasbiy mahoratini baholash jarayonlari videoyozuvga olinadi; 2-bosqich jarayonlari yakunida birinchi va ikkinchi bosqich ballari qoʻshilgan holda umumiy ballar chiqariladi hamda eng yaxshi natija egalariga belgilangan kvota doirasida ustama belgilanadi; g) saralash natijalariga koʻra Jamgʻarma hisobidan har oylik ustama olishga tavsiya etilgan umumtaʼlim tashkilotlarining malakali pedagog kadrlariga mehnatga haq toʻlashning eng kam miqdorining 5,5 baravari, maktabgacha taʼlim tashkilotlari tarbiyachilariga 2 baravari miqdorida har oylik ustama toʻlanadi; d) Jamgʻarma hisobidan har oylik ustama olishga tavsiya etilgan malakali pedagog kadrlar roʻyxati saralash yakunlangandan soʻng 15 ish kuni ichida Oʻzbekiston Respublikasi maktabgacha va maktab taʼlimi vazirining buyrugʻi bilan tasdiqlanadi. 10. Pedagog xodimlarga navbatdagi majburiy attestatsiyada mutaxassislik fani va kasb standarti boʻyicha bilim darajasini aniqlash hamda oʻquv fani boʻyicha malaka sinovidan imtiyoz sifatida berilgan maksimal ball inobatga olinmaydi. Ushbu pedagog xodimlar hamda navbatdagi majburiy attestatsiyaga jalb etilmaydigan umumiy oʻrta taʼlim tashkilotlarida faoliyat yuritayotgan fan oʻqituvchilari va maktabgacha taʼlim tashkilotlarida faoliyat yuritayotgan tarbiyachilari oʻz xohishiga koʻra, tegishli yilda tashkil etiladigan attestatsiyada navbatdan tashqari ishtirok etish orqali Jamgʻarma hisobidan har oylik ustama toʻlanadigan malakali pedagog kadrlarni saralashining 1-bosqichida ishtirok etishi mumkin. 11. Bir martalik pul mukofotini olishi belgilangan ilgʻor xodimlar Oʻzbekiston Respublikasi maktabgacha va maktab taʼlimi vaziri tomonidan buyruq bilan tasdiqlanadi. 12. Bir martalik pul mukofoti mehnatga haq toʻlashning eng kam miqdorining 5,5 baravari miqdorida toʻlanadi. 13. Jamgʻarma mablagʻlari hisobidan har oylik ustama olish huquqiga ega boʻlgan malakali pedagog kadrlar va bir martalik pul mukofotini olishi belgilangan ilgʻor xodimlar Vazirlik tomonidan taʼlim sifatini oshirish, yangi innovatsion loyihalarni amalga oshirish, maʼnaviy-maʼrifiy tadbirlarni oʻtkazish va boshqa yoʻnalishda tashkil etiladigan ishchi guruhlar va ekspertlar tarkibiga jamoatchilik asosida jalb etilishi mumkin. 14. Jamgʻarma mablagʻlari hisobidan har oylik ustama olish huquqiga ega boʻlgan malakali pedagog kadrlar roʻyxati Vazirlikning rasmiy veb-saytida eʼlon qilinadi. 15. Jamgʻarmaga Davlat budjetidan ajratiladigan mablagʻlar Jamgʻarmaning Gʻaznachilik xizmati qoʻmitasida ochilgan hisobvaragʻiga yoʻnaltiriladi. Oʻz navbatida, Jamgʻarma ushbu mablagʻlarni Gʻaznachilik xizmati qoʻmitasida ochilgan budjetdan tashqari hisobvaragʻi orqali sarflaydi. 16. Jamgʻarma mablagʻlari hisobidan: har oylik ustama belgilangan kundan boshlab 9 oy davomida; bir martalik pul mukofotlari ularni toʻlash boʻyicha Oʻzbekiston Respublikasi maktabgacha va maktab taʼlimi vazirining buyrugʻi chiqqan vaqtdan boshlab bir oy ichida toʻlab beriladi. 17. Jamgʻarma mablagʻlari hisobidan har oylik ustama olayotgan malakali pedagog kadrlarga bir martalik pul mukofotlarini belgilashga yoʻl qoʻyilmaydi. 18. Malakali pedagog kadrlar hamda ilgʻor xodimlarga har oylik ustama va bir martalik pul mukofotlarini toʻlash Jamgʻarmada mavjud boʻlgan mablagʻlar doirasida amalga oshiriladi. 20. Maktabgacha va umumiy oʻrta taʼlim tashkilotlari direktorlari, tuman (shahar) maktabgacha va maktab taʼlimi boʻlimi boshliqlari, Qoraqalpogʻiston Respublikasi maktabgacha va maktab taʼlimi vaziri, viloyatlar va Toshkent shahar maktabgacha va maktab taʼlimi boshqarmalari (keyingi oʻrinlarda — hududiy boshqarmalar) boshliqlari maktabgacha va maktab taʼlimi tizimidagi faoliyatini tugatgan malakali pedagog kadrlar toʻgʻrisidagi maʼlumotlarni 5 ish kuni ichida belgilangan tartibda yuqori turuvchi tashkilotga yozma ravishda taqdim etadi. Bunda Vazirlik tizimidagi faoliyatini tugatgan pedagog kadrlarga har oylik ustama toʻlagan va bu haqida oʻz vaqtida yuqori turuvchi tashkilotga yozma xabar bermaganligi uchun tegishli tashkilot rahbari javobgar hisoblanadi hamda ushbu toʻlovlar uning hisobidan qoplanadi. 21. Vazirlik tizimida xodimning ish joyi, lavozimi oʻzgargan holda ham uning har oylik ustamasi saqlab qolinadi va belgilangan muddatga qadar toʻlanadi. Bunda ushbu oʻzgarishlar boʻyicha mazkur Nizomning 20-bandida koʻrsatilgan tartibda xabar beriladi. 22. Oʻzbekiston Respublikasi maktabgacha va maktab taʼlimi vazirining buyrugʻi tasdiqlangandan soʻng 5 ish kuni ichida Jamgʻarma mablagʻi Vazirlik tomonidan tegishli hududiy boshqarmalarning shaxsiy gʻazna hisobvaragʻiga oʻtkaziladi. Hududiy boshqarmalar tomonidan mablagʻ tegishli tuman (shahar) maktabgacha va maktab taʼlimi boʻlimlariga 3 ish kuni ichida oʻtkazib beriladi. Tuman (shahar) maktabgacha va maktab taʼlimi boʻlimlari tomonidan mablagʻ 3 ish kuni ichida pedagog xodimlarga ular faoliyat yuritayotgan tashkilotning gʻazna hisobvaragʻiga oʻtkazish orqali toʻlab beriladi. 23. Jamgʻarma hisobidan moliyalashtiriladigan barcha xarajatlar Oʻzbekiston Respublikasi maktabgacha va maktab taʼlimi vazirining buyrugʻi bilan amalga oshiriladi. 24. Jamgʻarma mablagʻlaridan foydalanish yuzasidan nazorat qonunchilikka muvofiq amalga oshiriladi. 25. Ushbu Nizomni qoʻllashda yuzaga keladigan nizolar qonunchilikda belgilangan tartibda hal etiladi. 26. Mazkur Nizom talablarining buzilishida aybdor boʻlgan shaxslar qonunchilikka muvofiq javob beradilar. BosqichlarSubyektlarTadbirlarMuddatlar1-bosqichMaktabgacha va maktab taʼlimi vazirligiMalakali pedagog kadrlarga har oylik ustama toʻlash ishlarini muvofiqlashtirish uchun doimiy ravishda ishlaydigan Ishchi guruh (keyingi oʻrinlarda — Ishchi guruh) tuziladi.Har yili 10-yanvarga qadar2-bosqichMaktabgacha va maktab taʼlimi vazirligi1. Har oylik ustama toʻlanadigan malakali pedagog kadrlarning respublika boʻyicha cheklangan sonini belgilaydi.Har yili 20-yanvarga qadarIshchi guruh2. Kvotani taʼlim tashkilotlari soni, fan yoʻnalishlari boʻyicha faoliyat yuritib kelayotgan pedagoglar hamda tarbiyachilar sonidan kelib chiqib, “Maktabgacha taʼlim”, “Boshlangʻich taʼlim”, “Filologiya fanlari”, “Ijtimoiy fanlar”, “Aniq fanlar”, “Tabiiy va iqtisodiy fanlar”, “Amaliy fanlar” yoʻnalishlari boʻyicha Qoraqalpogʻiston Respublikasi, viloyatlar va Toshkent shahri kesimida taqsimlaydi.Har yili 1-fevralga qadar3-bosqichIshchi guruh1. 1-bosqichda — kvota belgilangan yildan avvalgi yilning yanvar-iyun va sentabr-dekabr oylarida boʻlib oʻtgan taʼlim tashkilotlari pedagog kadrlarini attestatsiyadan oʻtkazishning birinchi bosqichi — pedagogning mutaxassislik fani va kasb standarti boʻyicha bilim darajasini aniqlash natijalari tahlil qilinadi va nomzodlar roʻyxati shakllantiriladi hamda 2-bosqichga oʻtkaziladigan nomzodlarni tanlab oladi.Har yili 1-martga qadar2. 2-bosqichda tanlab olingan nomzodlarning kasbiy mahoratini baholash uchun suhbat oʻtkazadi.1-bosqich yakunlangandan soʻng 60 ish kuni ichida4-bosqichMaktabgacha va maktab taʼlimi vazirligi1. Maktabgacha va maktab taʼlimi vaziri jamgʻarmasi (keyingi oʻrinlarda — Jamgʻarma) hisobidan har oylik ustama olishga tavsiya etilgan malakali pedagog kadrlar roʻyxatini tasdiqlaydi.Saralash yakunidan soʻng 15 ish kuni ichida2. Jamgʻarma mablagʻini Qoraqalpogʻiston Respublikasi maktabgacha va maktab taʼlimi vaziri, viloyatlar va Toshkent shahar maktabgacha va maktab taʼlimi boshqarmalarining (keyingi oʻrinlarda — hududiy boshqarmalar) shaxsiy gʻazna hisobvaragʻiga oʻtkazadi.Maktabgacha va maktab taʼlimi vazirining buyrugʻi qabul qilingandan soʻng 5 ish kuni ichida5-bosqichHududiy boshqarmalarMablagʻni tegishli tuman (shahar) maktabgacha va maktab taʼlimi boʻlimlariga oʻtkazib beradi.3 ish kuni ichida6-bosqichTuman (shahar) maktabgacha va maktab taʼlimi boʻlimlariMablagʻni pedagog xodimlarga ular faoliyat yuritayotgan tashkilotning gʻazna hisobvaragʻiga oʻtkazish orqali toʻlab beradi.3 ish kuni ichida 1. Vazirlar Mahkamasining “Oʻqituvchilar va oʻquvchilar turmushi moddiy sharoitlarini yaxshilashga oid qoʻshimcha chora-tadbirlar toʻgʻrisida” 1997-yil 20-avgustdagi 409-son qarorida: a) 5-band quyidagi tahrirda bayon etilsin: “5. Xalq taʼlimi vazirligi: a) 2021-yil 1-sentabrdan boshlab quyidagilarni har yili: birinchi sinf oʻquvchilari hamda kasalligi tufayli yakka tartibda uyida taʼlim oladigan nogiron bolalar uchun beriladigan oʻquv qurollari toʻplami; maktablardagi barcha 1 — 11-sinflar oʻquvchilarining 15 foizidan koʻp boʻlmagan kam taʼminlangan oilalarga mansub oʻquvchilarni zamonaviy yagona maktab formasi toʻplamlari; b) 2022/2023 oʻquv yilidan boshlab 1-sinfga qabul qilinadigan koʻzi ojiz va zaif koʻruvchi bolalar uchun maxsus oʻquv qurollari toʻplami bilan bepul taʼminlash joriy qilinsin”; b) quyidagi mazmundagi 51 va 52-bandlar bilan toʻldirilsin: “51. 2022/2023 oʻquv yilida 1-sinfga qabul qilinadigan koʻzi ojiz va zaif koʻruvchi bolalar uchun maxsus oʻquv qurollari toʻplami roʻyxati ilovaga muvofiq tasdiqlansin. 52. 2023/2024 oʻquv yilidan boshlab oʻquv qurollari roʻyxati va sonini tasdiqlash vakolati Xalq taʼlimi vazirligiga berilsin”; v) quyidagi mazmundagi ilova bilan toʻldirilsin: 2. Vazirlar Mahkamasining “Xalq taʼlimi xodimlari mehnatiga haq toʻlashning takomillashtirilgan tizimini tasdiqlash toʻgʻrisida” 2005-yil 21-dekabrdagi 275-son qarorida: a) 4-bandning “b” kichik bandi quyidagi tahrirda bayon etilsin: “b) daftarlarni va yozma ishlarni tekshirganlik uchun (oʻquvchilar ikki guruhga boʻlib oʻqitiladigan fanlar boʻyicha ham) sinfdagi (sinf — komplektdagi) oʻquvchilar soni 15 nafargacha boʻlganda — 8,8 foiz, 15 nafar va undan ortiq boʻlganda — 17,6 foiz”; b) 3-ilova (Xalq taʼlimi xodimlari mehnatiga haq toʻlash toʻgʻrisida nizom)da: 8-band quyidagi tahrirda bayon etilsin: “8. Oliy taʼlim muassasasining kunduzgi, kechki, sirtqi taʼlim shakllarining pedagogika yoʻnalishlarida oʻqiyotgan shaxslar 3-kursdan boshlab oʻqishiga xalaqit bermagan holda pedagoglik ishini amalga oshirish uchun umumtaʼlim muassasalarida asosiy ish joyi sifatida ishga qabul qilinishi mumkin va ularga oʻrta maxsus, kasbiy maʼlumotga ega boʻlgan tegishli lavozimdagi xodimning bazaviy tarif stavkasi singari bazaviy tarif stavkasi belgilanadi”; 9-band oʻz kuchini yoʻqotgan deb hisoblansin; 10-bandning “b” kichik bandi quyidagi tahrirda bayon etilsin: “b) daftarlarni va yozma ishlarni tekshirganlik uchun (oʻquvchilar ikki guruhga boʻlib oʻqitiladigan fanlar boʻyicha ham) sinfdagi (sinf — komplektdagi) oʻquvchilar soni 15 nafargacha boʻlganda — 8,8 foiz, 15 nafar va undan ortiq boʻlganda — 17,6 foiz”; 14-band “rahbar xodimi tomonidan” soʻzlaridan keyin “uning egallab turgan shtat birligidan qatʼi nazar,” soʻzlari bilan toʻldirilsin; quyidagi mazmundagi 21 va 22-bandlar bilan toʻldirilsin: “21. Pedagog xodimlarga qonunchilik hujjatlarida belgilangan ustamalar, shu jumladan mavjud sertifikatlari uchun toʻlanadigan ustamalar, tarifikatsiya roʻyxatida ajratilgan dars soatlariga (oʻqituvchining tarif stavkasiga) mutanosib ravishda toʻlab beriladi. 22. Boʻlib oʻqitiladigan fanlar boʻyicha guruhlardan birining oʻqituvchisi turli sabablarga koʻra darsda boʻlmagan holatlarda guruhlar qoʻshib oʻqitiladi hamda qoʻshib oʻqitganligi uchun qoʻshimcha haq toʻlovlari amalga oshirilmaydi”. 4. Vazirlar Mahkamasining “Oʻzbekiston Respublikasi Xalq taʼlimi vazirligi huzuridagi Xalq taʼlimini rivojlantirish jamgʻarmasi va budjetdan tashqari Respublika maqsadli kitob jamgʻarmasi faoliyatini tashkil etish toʻgʻrisida” 2019-yil 22-fevraldagi 155-son qarorida: a) qaror nomidan “Xalq taʼlimini rivojlantirish jamgʻarmasi va” soʻzlari chiqarib tashlansin; b) 1, 2 va 3-bandlarning “a” kichik bandlari oʻz kuchini yoʻqotgan deb hisoblansin; v) 4-bandning uchinchi xatboshisidagi “jamgʻarmasi va Xalq taʼlimini rivojlantirish jamgʻarmasiga ularning” soʻzlari “jamgʻarmasiga uning” soʻzlari bilan almashtirilsin; g) 6-bandda: “a” kichik band oʻz kuchini yoʻqotgan deb hisoblansin; “v” kichik banddan “Xalq taʼlimini rivojlantirish jamgʻarmasining hamda” soʻzlari chiqarib tashlansin; 1, 1a va 2-ilovalar oʻz kuchini yoʻqotgan deb hisoblansin. 5. Vazirlar Mahkamasining “Toshkent shahri umumtaʼlim maktablari faoliyatini zamonaviy talablar asosida takomillashtirish chora-tadbirlari toʻgʻrisida” 2019-yil 17-avgustdagi 679-son qarorida: a) 1-bandda: uchinchi xatboshi chiqarib tashlansin; b) toʻrtinchi xatboshi uchinchi xatboshi deb hisoblansin; v) 2-ilova oʻz kuchini yoʻqotgan deb hisoblansin. 6. Vazirlar Mahkamasining 2019-yil 30-sentabrdagi 823-son qarori bilan tasdiqlangan Umumiy oʻrta taʼlim muassasalarining oʻrnak koʻrsatgan xodimlarini ragʻbatlantirishning direktor jamgʻarmasini tashkil etish va uning mablagʻlaridan foydalanish tartibi toʻgʻrisida nizomda: a) 25 va 251-bandlar oʻz kuchini yoʻqotgan deb hisoblansin; b) 26-band “uslubiy birlashmalari rahbarlari” soʻzlaridan keyin “oʻqituvchi sifatida ushbu Nizomning 20-bandiga asosan olishi mumkin boʻlgan ustamaga qoʻshimcha ravishda” soʻzlari bilan toʻldirilsin; v) 29-band quyidagi tahrirda bayon etilsin: “29. Umumtaʼlim muassasalari xodimlari, shu jumladan rahbar xodimlari faqat “1-oktabr — Oʻqituvchi va murabbiylar kuni” munosabati bilan Jamgʻarmaning mavjud mablagʻlari hisobidan mehnatga haq toʻlashning eng kam miqdorining 50 foizigacha miqdorida mukofotlanishi mumkin”; g) 301 va 302-bandlar oʻz kuchini yoʻqotgan deb hisoblansin; d) 33-band quyidagi tahrirda bayon etilsin: “33. Umumtaʼlim muassasalari xodimlariga moddiy yordam kalendar yil davomida ikki lavozim maoshi (oʻqituvchining tarif stavkasi) miqdorigacha xodimning oʻzi va yaqin qarindoshi (otasi, onasi, turmush oʻrtogʻi, farzandi) vafot etganda, ogʻir kasallikka chalinganda, xodim tabiiy ofatdan zarar koʻrganda koʻrsatiladi”; e) quyidagi mazmundagi 331-band bilan toʻldirilsin: “331. Pedagog xodimlarga belgilangan ustamalar ularning tarifikatsiya roʻyxatida ajratilgan dars soatlariga (oʻqituvchining tarif stavkasiga) mutanosib ravishda toʻlanadi”; j) 34-band oʻz kuchini yoʻqotgan deb hisoblansin; z) 3-ilovaning matni quyidagi tahrirda bayon etilsin: 7. Vazirlar Mahkamasining “Umumtaʼlim fanlarini bilish darajasini baholashning milliy test tizimini joriy etish toʻgʻrisida” 2020-yil 12-oktabrdagi 646-son qarorida: a) 3-banddagi “Oʻzbekiston Respublikasi Xalq taʼlimi vazirligi va Vazirlar Mahkamasi huzuridagi Taʼlim sifatini nazorat qilish inspeksiyasi” soʻzlari “Vazirlar Mahkamasi huzuridagi Davlat test markazi” soʻzlari bilan almashtirilsin; b) 1-ilova (Umumtaʼlim fanlarini bilish darajasini aniqlash va sertifikat berish tartibi toʻgʻrisida nizom)da: 2-band quyidagi mazmundagi xatboshilar bilan toʻldirilsin: “Bunda, eng yuqori ballning 60 foizdan 85 foizigacha toʻplagan abituriyentga sertifikatdagi oʻzlashtirish foiziga mos ravishda oliy taʼlim muassasasi bakalavriatiga oʻqishga qabul qilish boʻyicha test sinovlarida ushbu fandan belgilangan maksimal ballga nisbatan tabaqalashtirilgan (proporsional) hamda 86 foiz va undan yuqori ball toʻplagan abituriyentga eng yuqori ball beriladi. Milliy sertifikatga ega boʻlgan abituriyentga tegishli majburiy fanlar boʻyicha belgilangan eng yuqori ball beriladi”; 4-bandning ikkinchi xatboshisidagi “Oʻzbekiston Respublikasi Xalq taʼlimi vazirligi, Vazirlar Mahkamasi huzuridagi Taʼlim sifatini nazorat qilish inspeksiyasi” soʻzlari “Vazirlar Mahkamasi huzuridagi Davlat test markazi” soʻzlari bilan almashtirilsin. 8. Vazirlar Mahkamasining 2021-yil 27-apreldagi 243-son qarori bilan tasdiqlangan Xalq taʼlimi tizimidagi muassasa va tashkilotlarning budjetdan tashqari jamgʻarmalari mablagʻlarini shakllantirish va ulardan foydalanish tartibi toʻgʻrisidagi nizom quyidagi mazmundagi 91-band bilan toʻldirilsin: “91. Jamgʻarma mablagʻlari tashkilotlarning “4001” mablagʻlar manbasi boʻyicha tegishli gʻaznachilik shaxsiy hisobvaragʻida shakllantirilib, barcha xarajatlar ushbu hisobvaraq orqali amalga oshiriladi”. 9. Vazirlar Mahkamasining “Xorijiy tillarni oʻrganishni ommalashtirishni samarali tashkil etish chora-tadbirlari toʻgʻrisida” 2021-yil 19-maydagi 312-son qarorining 2-bandi quyidagi mazmundagi xatboshi bilan toʻldirilsin: “Vazirliklar va idoralar xorijiy tillarni bilish darajasini baholovchi xalqaro tan olingan sertifikatlarning roʻyxati hamda xorijiy tillarni bilish darajasini belgilovchi milliy va xalqaro tan olingan sertifikatlar darajalari oʻrtasidagi muvofiqlik jadvali asosida tizimlaridagi xodimlarga ustamalar belgilash uchun har yili oʻzlariga taalluqli boʻlgan sertifikatlar roʻyxatlarini tasdiqlaydi”. 10. Vazirlar Mahkamasining 2021-yil 9-sentabrdagi 562-son qarori bilan tasdiqlangan Oʻzbekiston Respublikasi Prezidentining sovrini uchun “Xorijiy tillarni oʻqitish boʻyicha eng yaxshi maktab” tanlovini oʻtkazish tartibi toʻgʻrisidagi nizomda: a) 36-band quyidagi tahrirda bayon etilsin: “36. Oʻzbekiston Respublikasi Prezidentining sovrini sifatida berilgan pul mukofotlari tanlovning belgilangan bosqichi yakunlangandan soʻng 5 ish kuni ichida gʻolib maktabning budjetdan tashqari shaxsiy gʻazna hisobvaragʻiga oʻtkazib beriladi. Gʻolib maktabning budjetdan tashqari jamgʻarmasiga oʻtkazilgan mablagʻlar quyidagicha yoʻnaltiriladi: tanlov shartlariga koʻra asosiy koʻrsatkichlar boʻyicha maktabning yuqori baholanishiga hissa qoʻshgan hamda oʻquvchilarni tanlovga tayyorlagan xorijiy tillar oʻqituvchilarini ragʻbatlantirish uchun — mukofot summasining 25 foizigacha; tanlovda qatnashib yuqori natijalar koʻrsatgan terma jamoa aʼzolari boʻlgan oʻquvchilarni esdalik sovgʻalar yoki naqd pul shaklida ragʻbatlantirish uchun — mukofot summasining 25 foizigacha; maktabning boshqa ehtiyojlari, jumladan, tanlovning keyingi bosqichiga tayyorgarlik uchun zarur xarajatlar, xorijiy tillarni oʻqitishni yanada yaxshilash uchun shart-sharoitlar yaratish, maktab kutubxonasini xorijiy tildagi ilmiy, badiiy adabiyotlar bilan boyitish, oʻquvchilarning xorijiy tilda tinglab tushunish koʻnikmalarini baholashga koʻmaklashuvchi texnik vositalar bilan fan kabinetlarini jihozlash uchun — mukofot summasining qolgan qismi. Terma jamoa aʼzolariga bir xil qiymatdagi sovgʻalar ajratiladi yoki mukofot summasi jamoa aʼzolari oʻrtasida teng taqsimlanadi”; b) 2-ilovaning 3, 6 va 9-pozitsiyalaridagi “50 foizdan kam boʻlganda” soʻzlari “50 foiz va undan kam boʻlganda” soʻzlari bilan almashtirilsin. 11. Vazirlar Mahkamasining 2021-yil 17-sentabrdagi 572-son qarori bilan tasdiqlangan Maktabgacha, umumiy oʻrta, oʻrta maxsus, professional va maktabdan tashqari taʼlim tashkilotlari pedagog kadrlarini attestatsiyadan oʻtkazish tartibi toʻgʻrisidagi nizomning 6-bandi uchinchi xatboshisi quyidagi tahrirda bayon etilsin: “oliy malaka toifa (bosh oʻqituvchi lavozimi)ga ega boʻlganidan soʻng oliy malaka toifani 15 yil davomida saqlab kelgan va uzluksiz ish stajiga ega boʻlgan pedagog kadrlar”. 12. Vazirlar Mahkamasining “Alohida taʼlim ehtiyojlari boʻlgan bolalarga taʼlim berishga oid normativ-huquqiy hujjatlarni tasdiqlash toʻgʻrisida” 2021-yil 12-oktabrdagi 638-son qarorida: a) 1-ilova (Umumiy oʻrta taʼlim tashkilotlarida inklyuziv taʼlimni tashkil etish tartibi toʻgʻrisida nizom)da: 4-banddan “taʼlim jarayoniga moslashish darajasiga qarab” soʻzlari chiqarib tashlansin; 19-bandning ikkinchi xatboshisi quyidagi tahrirda bayon etilsin: “aqliy rivojlanishi oʻta zaif bolalar”; 27-banddan “nuqsonlarni tuzatish (korreksiya) va ular bilan bogʻliq bola rivojlanishining oʻziga xosliklarini bartaraf etish ishlari” soʻzlari chiqarib tashlansin; 39-band quyidagi mazmundagi xatboshi bilan toʻldirilsin: “Tyutorlarga qonunchilik hujjatlariga muvofiq ish haqi toʻlanadi”; 40-bandning birinchi xatboshisidan “psixik rivojlanishidagi kamchiliklarni bartaraf etish va korreksiyalashga koʻmaklashish” soʻzlari chiqarib tashlansin; 44-band quyidagi mazmundagi xatboshi bilan toʻldirilsin: “Kengash yigʻilishlariga oʻquvchilarning ota-onalari yoki ularning oʻrnini bosuvchi shaxslar jalb qilinishi mumkin”; b) 2-ilova (Jismoniy, aqliy, sensor yoki ruhiy nuqsonlari boʻlgan bolalar uchun davlat ixtisoslashtirilgan taʼlim muassasalari toʻgʻrisida nizom)da: 12-bandda: toʻrtinchi xatboshidagi “koʻzi ojiz (koʻr) bolalar uchun” soʻzlaridan keyin ““Nurli maskan” ixtisoslashtirilgan” soʻzlari bilan toʻldirilsin; beshinchi xatboshidagi “keyinchalik koʻr boʻlgan bolalar uchun” soʻzlaridan keyin ““Nurli maskan” ixtisoslashtirilgan” soʻzlari bilan toʻldirilsin; 45-bandda: “koʻrishda nuqsoni boʻlgan bolalar uchun” soʻzlaridan keyin “Nurli maskan” soʻzlari bilan toʻldirilsin; “faqat koʻrishi sogʻlom” soʻzlari chiqarib tashlansin; 46-bandda: birinchi xatboshidagi “Koʻrishda nuqsoni boʻlgan va zaif koʻruvchi bolalar uchun” soʻzlaridan keyin “Nurli maskan” soʻzlari bilan toʻldirilsin; quyidagi mazmundagi ikkinchi xatboshi bilan toʻldirilsin; “Koʻzi ojiz oʻqituvchilarga tibbiy-mehnat ekspert komissiyasi xulosasiga asosan koʻzi ojiz mutaxassis kotib ajratilishi mumkin. Ushbu xodimga qonunchilik hujjatlariga muvofiq ish haqi toʻlanadi”. v) 4-ilova (Jismoniy, aqliy, sensor yoki ruhiy nuqsonlari boʻlgan, shuningdek, uzoq vaqt davolanishga muhtoj boʻlgan bolalarga uyda yakka tartibda taʼlim berish tartibi toʻgʻrisida nizom)ning 33-bandidan “soatbay” soʻzi chiqarib tashlansin; g) 7-ilova (Alohida taʼlim ehtiyojlari boʻlgan bolalarning taʼlim olishi va kasb egallashiga koʻmaklashishni tashkil etish boʻyicha ishchi guruh tarkibi)da: 1-pozitsiyadagi “Sh. Shermatov” soʻzi “B. Saidov” soʻziga almashtirilsin; 8-pozitsiyadagi “G. Maʼrupova” soʻzi “S. Turdiyev” soʻziga almashtirilsin; 10-pozitsiyadagi “S. Ashurov” soʻzi “J. Xodjayev” soʻziga almashtirilsin; 11-pozitsiyadagi “O. Qoʻysinov” soʻzi “U. Tashkenbayev” soʻziga almashtirilsin; quyidagi mazmundagi 14-pozitsiya bilan toʻldirilsin: “14. Lavozimiga koʻra — Oʻzbekiston Nogironlar assotsiatsiyasi raisi”. 13. Vazirlar Mahkamasining 2021-yil 15-oktabrdagi 646-son qarori bilan tasdiqlangan Taʼlim darajasi yuqori boʻlmagan maktablarda taʼlim berish uchun boshqa hududlardan oʻqituvchi-pedagoglarni jalb etish tartibi toʻgʻrisidagi nizomda: a) 2-bandning toʻrtinchi xatboshisi quyidagi tahrirda bayon etilsin: “elektron platforma — taʼlim darajasi yuqori boʻlmagan maktablar toʻgʻrisida maʼlumotlar hamda ularga boshqa hududlardan jalb etilgan oʻqituvchi-pedagoglar roʻyxati aks ettirilgan internet jahon axborot tarmogʻi orqali foydalanish imkoniyati yaratilgan, Vazirlik tomonidan ishlab chiqiladigan elektron tizim”; b) 4-band oʻz kuchini yoʻqotgan deb hisoblansin; v) 13-band quyidagi tahrirda bayon etilsin: “13. Boshqa hududlardagi taʼlim darajasi yuqori boʻlmagan maktablarda dars berish istagini bildirgan oʻqituvchi-pedagoglar elektron platformaga kiritilgan taʼlim darajasi yuqori boʻlmagan maktablarning birini tanlab, koʻrsatilgan vakant soatlar boʻyicha 15-maydan 25-iyulga qadar umumtaʼlim maktabi direktoriga toʻgʻridan-toʻgʻri murojaat qiladi”; g) 14-band quyidagi tahrirda bayon etilsin: “14. Oʻqituvchi-pedagoglar taʼlim darajasi yuqori boʻlmagan maktab direktoriga quyidagi hujjatlarni taqdim etadi: mutaxassisligi, dars beradigan fanini koʻrsatgan holda direktor nomiga ariza; doimiy yashash manzili (hudud, tuman/shahar nomi), telefon raqami koʻrsatilgan maʼlumotnoma — obyektivka; oliy yoki birinchi malaka toifasiga ega ekanligini tasdiqlovchi sertifikat nusxasi”; d) 15-band oʻz kuchini yoʻqotgan deb hisoblansin; e) 16-band quyidagi tahrirda bayon etilsin: “16. Taʼlim darajasi yuqori boʻlmagan maktablarda dars berish istagini bildirgan oʻqituvchi-pedagoglarni saralash boʻyicha Ishchi guruh (keyingi oʻrinlarda — Ishchi guruh) tuziladi. Ishchi guruh tarkibiga maktab direktori, direktorning oʻquv ishlari boʻyicha oʻrinbosari, kadrlar boʻyicha menejer (inspektor), psixolog, maktab kasaba uyushmasi vakili kiritiladi”; j) 17-band quyidagi tahrirda bayon etilsin: “17. Ishchi guruh murojaat etgan oʻqituvchi-pedagoglar tomonidan taqdim etilgan hujjatlarni oʻrganib chiqadi. Belgilangan talablarga mos kelgan hamda vakant soatlar boʻyicha bir oʻringa ikki va undan ortiq nomzodlar boʻlgan taqdirda, ular kasbiy bilim va koʻnikmalar, pedagogik mahorat hamda psixologik qobiliyat yoʻnalishida Ishchi guruh tomonidan suhbatdan oʻtkaziladi. Saralash onlayn tarzda ham amalga oshirilishi mumkin. Taʼlim darajasi yuqori boʻlmagan maktab har yili 5-avgustga qadar Ishchi guruh tomonidan oʻtkazilgan oʻrganish va suhbat natijalariga koʻra saralangan oʻqituvchi-pedagoglar haqidagi maʼlumotlarni elektron platformaga kiritadi”; z) ilovaning matni quyidagi tahrirda bayon qilinsin: Bosqichlar Subyektlar Tadbirlar Bajarish muddatlari 1-bosqich Hududiy xalq taʼlimi boshqarmalari, Inspeksiyaning hududiy boʻlinmalari Tasdiqlangan mezonlar asosida taʼlim darajasi yuqori boʻlmagan maktablar roʻyxatiga kiritiladigan maktablar yuzasidan Xalq taʼlimi vazirligiga taklif kiritadi. Har yili 1-fevralga qadar 2-bosqich Xalq taʼlimi vazirligi, Taʼlim sifatini nazorat qilish davlat inspeksiyasi 1. Taʼlim darajasi yuqori boʻlmagan maktablar roʻyxatini shakllantiradi va tasdiqlaydi. Har yili 1-martga qadar 2. Taʼlim darajasi yuqori boʻlmagan maktablar roʻyxatini Vazirlikning rasmiy veb-sayti hamda ijtimoiy tarmoqlardagi sahifalarida eʼlon qiladi. Roʻyxat tasdiqlangandan soʻng 10 kun ichida 3-bosqich Tuman (shahar) xalq taʼlimi boʻlimi Elektron platformaga taʼlim darajasi yuqori boʻlmagan maktablar toʻgʻrisida, shu jumladan, ulardagi ajratiladigan vakant dars soatlari haqidagi maʼlumotlarni kiritadi. Har yili 15-mayga qadar 4-bosqich Oʻqituvchi-pedagoglar Oʻqituvchi-pedagoglar elektron platformaga kiritilgan taʼlim darajasi yuqori boʻlmagan maktablarning birini tanlab, koʻrsatilgan manzilning axborot maʼlumotlari asosida maktab direktoriga toʻgʻridan-toʻgʻri murojaat etadi. Har yili 15-maydan 25-iyulga qadar 5-bosqich Umumtaʼlim maktabi 1. Taʼlim darajasi yuqori boʻlmagan maktablarda oʻqituvchi-pedagoglarni saralash boʻyicha ishchi guruh tuziladi. 2. Belgilangan talablarga mos kelgan hamda vakant soatlar boʻyicha bir oʻringa ikki va undan ortiq nomzodlar bilan kasbiy bilim va koʻnikmalar, pedagogik mahorat hamda psixologik qobiliyat yoʻnalishida suhbat oʻtkaziladi. Har yili 1-avgustga qadar 3. Saralashdan muvaffaqiyatli oʻtgan oʻqituvchi-pedagoglar toʻgʻrisida maʼlumotlarni elektron platformaga kiritadi. Har yili 5-avgustga qadar 6-bosqich Xalq taʼlimi vazirligi Saralashdan oʻtgan oʻqituvchi-pedagoglar roʻyxatini Xalq taʼlimi vazirligining rasmiy veb-saytida eʼlon qiladi. Har yili 10-avgustga qadar 7-bosqich Umumtaʼlim maktabi direktori Saralashdan oʻtgan oʻqituvchi-pedagoglar bilan yangi oʻquv yilining birinchi kunidan boshlab ishga qabul qilish boʻyicha muddatli mehnat shartnomasi tuzadi va qonunchilikda belgilangan tartibda buyruqni rasmiylashtiradi. Har yili yangi oʻquv yilining birinchi kuniga qadar ”. 14. Vazirlar Mahkamasining “Yoshlarni “Bir million dasturchi” loyihasi doirasida oʻqitish boʻyicha chora-tadbirlar toʻgʻrisida” 2021-yil 29-noyabrdagi 716-son qarorida: a) 4-bandning ikkinchi xatboshisidagi “1-aprelga qadar” soʻzlari “1-sentabrga qadar” soʻzlari bilan almashtirilsin; b) 10-bandning ikkinchi xatboshisidan “hamda kelgusi yildan boshlab Oʻzbekiston Respublikasining Davlat budjeti parametrlarida nazarda tutiladi” soʻzlari chiqarib tashlansin; v) 11-banddan uchinchi xatboshi chiqarib tashlansin; g) quyidagi mazmundagi 111-band bilan toʻldirilsin: “111. 2022-yil 1-avgustga qadar Xalq taʼlimi vazirligi huzuridagi “Oʻquv taʼlim-taʼminot” davlat muassasasi va “Transport va logistika xizmati” davlat unitar korxonasi negizida Xalq taʼlimi tizimida Davlat xaridlarini tashkil etish, tovarlarni yetkazib berish, yigʻish va oʻrnatish boʻyicha yagona buyurtmachi sifatida “Taʼminot va logistika xizmati” davlat unitar korxonasi tashkil qilinsin. Belgilansinki, “Taʼminot va logistika xizmati” davlat unitar korxonasi “Oʻquv taʼlim-taʼminot” davlat muassasasi hamda “Transport va logistika xizmati” davlat unitar korxonasining barcha mol-mulklari va majburiyatlari boʻyicha huquqiy vorisi hisoblanadi hamda u tomonidan koʻrsatiladigan xizmatlar narx (tarif)lari belgilangan tartibda Moliya vazirligi tomonidan deklaratsiya qilinadi”; d) 1-ilova (Umumtaʼlim maktablarining kompyuter sinf xonalarini zamonaviy kompyuter texnikasi va boshqa texnik vositalar bilan taʼminlashga qoʻyilgan minimal meʼyorlar va texnik talablar)da: 2-pozitsiyaning “Soni” ustunidagi “15” raqami “10” raqami bilan almashtirilsin; 7-pozitsiya chiqarib tashlansin. 15. Vazirlar Mahkamasining “Umumiy oʻrta taʼlim muassasalarining 9-11-sinflari oʻquvchilarini kasb-hunarga tayyorlash chora-tadbirlari toʻgʻrisida” 2021-yil 30-dekabrdagi 792-son qarorida: a) qaror nomidagi “9-11-sinflari” soʻzlari “10-11-sinflari” soʻzlari bilan almashtirilsin; b) muqaddimadagi “9-11-sinflari” soʻzlari “10-11-sinflari” soʻzlari bilan almashtirilsin; v) 2-bandning ikkinchi xatboshisidagi “9-11-sinflari” va “9-10-sinflarda” soʻzlari tegishlicha “10-11-sinflari” va “10-sinflarda” soʻzlari bilan almashtirilsin; g) 3-banddagi “9-11-sinflari” soʻzlari “10-11-sinflari” soʻzlari bilan almashtirilsin; d) ilova (Umumiy oʻrta taʼlim muassasalarining 9-11-sinflari oʻquvchilarini kasb-hunarga tayyorlashni tashkil etish tartibi toʻgʻrisida nizom)da: nizom nomidagi “9-11-sinflari” soʻzlari “10-11-sinflari” soʻzlari bilan almashtirilsin; 1-banddagi “9-11-sinflari” soʻzlari “10-11-sinflari” soʻzlari bilan almashtirilsin. 17. Vazirlar Mahkamasining 2022-yil 20-apreldagi 201-son qarori bilan tasdiqlangan Hududlarda aholi bilan oʻtkazilgan uchrashuvlar davomida bildirilgan takliflar va aholini uzoq yillardan buyon qiynab kelayotgan mavjud muammolarni tezkor bartaraf etishga qaratilgan hamda amaliy tadbirlarni oʻz ichiga olgan Yoʻl xaritasining 54-pozitsiyasidagi “3. Oʻqituvchining nufuzini oshirishga boʻlgan ragʻbat qatorida, oʻqituvchi, murabbiylar uchun alohida “Oʻqituvchi” koʻkrak nishoni taʼsis etish” soʻzlari chiqarib tashlansin.